open-index/open-wikipedia-markdown huggingface dataset:
பலதொழில்நுட்பப் பயிலகம்

**பலதொழில்நுட்பப் பயிலகம்** அல்லது **பலதொழில்நுட்பக் கல்லூரி** (Polytechnics) என்ற கல்வி நிறுவனங்கள் இந்தியாவில் தொழில் புரட்சியை விரைவுபடுத்த பல தொழில்நுட்பங்களில் நுட்ப அறிவை பயிற்றுவிக்கும் நோக்கத்துடன் துவக்கப்பட்டவை. இவை எந்த பல்கலைக்கழகத்துடனும் இணைக்கப்படாமல் மாநில அரசின் தொழில்நுட்ப கல்வித்துறையின் மேற்பார்வையில் இயங்குகின்றன.தேசிய அளவில் அனைத்திந்திய தொழில்நுட்பக் கல்விக் கழகம் இவற்றை முறைப்படுத்துகிறது. 

இவை தொழில்நுட்பப் படிப்பின் இறுதியில் பட்டயங்கள் வழங்குகின்றன. பொறியியல் மற்றும் தொழில்நுட்பக் கல்லூரிகளில் கற்கும் கல்வியின் சுருக்கமான பதிப்பாக இவை வழங்கும் கல்வி அறியப்படுகிறது. இப்பயிலகங்களில் பயின்றவர் அடிப்படை தொழில்நுட்ப திறனை கொண்டவர்களாகக் கருதப்படுகின்றனர். தொழிலகங்களில் இவர்கள் மேற்பார்வையாளர்களாக அல்லது இளநிலை பொறியாளர்களாக எடுத்துக் கொள்ளப்படுகின்றனர். 

பலதொழில்நுட்பப் பயிலகங்களில் சேர குறைந்த தகுதி மாநில பள்ளியிறுதி பத்தாம் வகுப்பு சான்றிதழ் பெற்றவராக இருக்க வேண்டும். இப்பயிலகங்களில் பட்டயம் பெற்ற மாணவர் பல்கலைக்கழகங்களின் பொறியியல் பட்டப்படிப்புகளில் சேர தகுதியுடையவராகிறார். 

## பிற நாடுகளில்
பெரும்பாலான நாடுகளில் பலதொழில்நுட்பக் கல்லூரியும் தொழில்நுட்பக் கழகங்களும் உயர்கல்வி நிறுவனங்களாக விளங்குகின்றன. உலகளவில் **பாலிடெக்னிக்** என்ற ஆங்கிலச்சொல்லிற்கு உள்ள பொருள் நாட்டிற்கு நாடு மாறுபடுகிறது. 

## வெளியிணைப்புகள்
* Universities, Polytechnics and Colleges in Europe  
* All India Council For Technical Education 
* Higher Education Commission Pakistan 

பகுப்பு:தொழில்நுட்பக் கல்லூரிகள்
பகுப்பு:கல்வி
ஆ. மணவழகன்

**ஆறுமுகம் மணவழகன்**  (A. Manavazhahan)  தமிழ்நாட்டைச் சேர்ந்த தமிழறிஞர் ஆவார்.

## தொடக்க வாழ்க்கை
சேலம் மாவட்டம் கெங்கவல்லியில் 12 சூன் 1977 அன்று பெரியக்காள் - ஆறுமுகம்.இணையருக்கு மகனாகப் பிறந்தார் மணவழகன்.

கெங்கவல்லி ஊராட்சி ஒன்றியத் தொடக்கப்பள்ளி மற்றும் அரசு மேல்நிலைப் பள்ளிகளில் பயின்றார். அதன்பின்  இளங்கலை தமிழ் இலக்கியத்தை ஆத்தூரில் உள்ள அறிஞர் அண்ணா அரசினர் கலைக் கல்லூரியில் பெற்றார். முதுகலை தமிழ் மற்றும் ஆய்வியல் நிறைஞர் படிப்புகளை திருச்சிராப்பள்ளியில் உள்ள தேசியக் கல்லூரியில் பயின்றார்.  சென்னை உலகத் தமிழாராய்ச்சி நிறுவனத்தில் முனைவர் பட்டம் பெற்றார்.

## பணி
சென்னையில் உள்ள அண்ணா பல்கலைக்கழகத்தில் தமிழ்-கணினி ஆராய்ச்சியாளர் (2000-2004), தர்மமூர்த்தி ராவ் பகதூர் காலவள கண்ணன் செட்டி இந்து கல்லூரியில் தமிழ்த்துறை விரிவுரையாளர் (2004-2005), திரு. இராமசாமி நினைவுப் பல்கலைக்கழகத்தில் (SRM) தமிழ்த்துறைத் தலைவர் (2005-2011) ஆகிய பொறுப்புகளில் பணியாற்றியவர்.

2011-ஆம் ஆண்டு  சென்னை தரமணியில் உள்ள உலகத் தமிழாராய்ச்சி நிறுவனத்தின் சமூகவியல், கலை (ம) பண்பாட்டுப் புலத்தில் உதவிப் பேராசிரியராகப் பணியில் சேர்ந்தார். 2013 முதல் இப்புலத்தின் இணைப் பேராசிரியராகவும், நிறுவனத்தின் தேர்வுக் கட்டுப்பாட்டு அலுவலராகவும் பணியாற்றி வருகிறார்.

தமிழ்நாடு அரசால்  அந் நிறுவனத்தில்   அமைக்கப்பட்டுள்ள  பழந்தமிழர் வாழ்வியல் காட்சிக் கூடத்தின் உருவாக்கப்பணியில் அரசிற்குத் திட்டக் கருத்துரு வழங்கல், காட்சிப் பொருண்மை தேர்வு, காட்சி வடிவமைப்பு, காட்சிக்கூட அமைப்பு, ஒருங்கிணைப்பு, குறும்படம் தயாரிப்பிற்காக எழுத்துரு, நெறியாள்கை போன்ற பணிகளை மேற்கொண்டார். தற்போது அக் கூடத்தின் பொறுப்பாளராக உள்ளார்.

## பங்களிப்புகள்

### நூலாசிரியராக

### பதிப்பாசிரியராக

### குறும்படங்கள் மற்றும் ஆவணப் படங்கள்
தமிழ்நாடு அரசின் நிதிநல்கையுடன், பழந்தமிழரின் வாழ்வியல் சிறப்புகளை உணர்த்தும் பத்து ஆவணப் படங்களைத் தமிழிலும் ஆங்கிலத்திலும்

தயாரித்துள்ளார்.

## விருதுகள்

## மேற்கோள்கள்


## வெளி இணைப்புகள்

* http://thamizhiyal.com/
* http://anichchem.blogspot.in/
* http://pazhanthamizharvazhviyal.org/ 
* https://www.facebook.com/manavazhahan
* https://scholar.google.com/citations?user=mB0VOO4AAAAJ&hl=en

பகுப்பு:1977 பிறப்புகள்
பகுப்பு:வாழும் மக்கள்
பகுப்பு:சேலம் மாவட்ட மக்கள்
பகுப்பு:தமிழறிஞர்கள்
சின்னத்தம்பி பெரியதம்பி

**சின்னத்தம்பி பெரியதம்பி** என்பது 1987ஆம் ஆண்டில் வெளியான ஒரு தமிழ்த் திரைப்படமாகும். மணிவண்ணன் இயக்கிய இப்படத்தில், சத்யராஜ், பிரபு, நதியா, சுதா சந்திரன், நிழல்கள் ரவி, விஜயன், காந்திமதி மற்றும் பலரும் நடித்திருந்தனர். கங்கை அமரன் இசையமைத்த இப்படத்துக்கான பாடல்களை கங்கை அமரன், வைரமுத்து, "மாதம்பட்டி"சிவகுமார் ஆகியோர் எழுதியிருந்தனர்.

## நடிகர்கள்
* சத்யராஜ் - பெரியதம்பி 
* பிரபு - சின்னத்தம்பி 
* நதியா - கவிதா 
* சுதா சந்திரன்
* காந்திமதி - சின்னத்தம்பி, பெரியதம்பியின் பாட்டி 
* விஜயன் - சுதா சந்திரனின் சகோதரர்
* நிழல்கள் ரவி

## பாடல்கள்
கங்கை அமரன் இசையமைத்த இப்படத்தில் இடம்பெற்ற பாடல்கள் அனைத்தும் சிறப்பான வரவேற்பு பெற்ற பாடல்களாகும். *ஒரு காதல் என்பது* என்ற பாடலுக்கு மட்டும் இளையராஜா இசையமைத்திருந்தார்.

## தயாரிப்பு
தாரா சிவகுமார், கே.பத்மாவதி, எம்.எல்.நல்லமுத்து ஆகியோர் தயாரித்த இப்படத்தின் கதையை எழுதியவர் சண்முகப்பிரியன். படத்தை இயக்கிய மணிவண்ணன் திரைக்கதை, வசனம் ஆகியவற்றையும் எழுதியிருந்தார்.

## ஆதாரங்கள்


## வெளி இணைப்புகள்

பகுப்பு:1987 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:மணிவண்ணன் இயக்கிய திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:பிரபு நடித்த திரைப்படங்கள்
பகுப்பு:கங்கை அமரன் இசையமைத்த திரைப்படங்கள்
பகுப்பு:நதியா நடித்த திரைப்படங்கள்
பகுப்பு:நிழல்கள் ரவி நடித்த திரைப்படங்கள்
பகுப்பு:காந்திமதி நடித்த திரைப்படங்கள்
ரூச்

**ரூச்** ரொரன்ரோவின் வட கிழக்குப் பகுதியில், முன்னைய இசுகார்பரோ நகரத்தில் அமைந்திருக்கும் ஓர் ஊர் ஆகும்.  கனடாவிலேயே ஒரு நகரத்துக்கு அண்மையில் இருக்கும் மிகப் பெரிய பூங்காவான ரூச் பூங்கா இங்கேயே உள்ளது.  இயற்கை அழகு மிகு காடுகளும், ஆறுகளும், கடற்கரையும் அமைந்துள்ள இந்த ஊரில் பெரும்பாலும் குடிவரவாளர்கள் வசிக்கின்றனர்.  இதில் குறிப்பாக தமிழர்கள் பெரும் தொகையில் வசிக்கின்றனர்.  இங்கு அதிகம் பேசப்படும் இரண்டாம் மொழியாக தமிழ் உள்ளது.

## இருப்பிடமும் புவியியலும்
ரூச் வடக்கே இசுடீல் அவனியூ கிழக்கு வீதி எல்லையாக உள்ளது.  கிழக்கே பிக்கரிங் நகர கோடு மற்றும் ரூச் ஆறு உள்ளது.  தெற்கே போர்ட் யூனியன் வீதி, கிங்சுடன் வீதி, கைவே 401 உள்ளது.  மேற்கே மோர்னிங்சைட் அவனியூ, ஃபிஞ் அவினியூ கிழக்கு மற்றும் மார்க்கம் வீதிகள் உள்ளன.  

## வரலாறு

## மக்கள் விபரவியல்

## அரச நிர்வாகம்

## பொருளாதாரம்

## கல்வி
## போக்குவரத்து
## குற்றச் செயல்களும் பாதுகாப்பும்

## இவற்றையும் பார்க்க
* ரூச் பூங்கா
* ஐலேண்ட் கிரீக்
* ரொறன்ரோ விலங்குக் காட்சிச்சாலை
* University of Toronto Scarborough
* Centennial College

## மேற்கோள்கள்


## வெளி இணைப்புகள்
*City of Toronto - Rouge Neighbourhood Profile

பகுப்பு:ரொறன்ரோவில் உள்ள ஊர்கள்
அழகொடி தேவி கோயில்

**அழகொடி தேவி கோயில்** (*Azhakodi Devi Temple*) என்பது இந்தியாவில் கேரளா மாநிலம் கோழிக்கோடு மாவட்டத்தில் திருதியாடு என்னுமிடத்தில் உள்ள  இந்துக் கோயிலாகும். மிகவும் பழமையான வாய்ந்த, வரலாற்றுப் புகழ்பெற்ற இக்கோயில் கோவிலான அழகோடி தேவி மகாசேத்திரம் என்றழைக்கப்படுகிறது.  கேரள பாணியிலான கட்டடக்கலைக்கு இக்கோயில் புகழ்பெற்றதாகும்.  கேரள பாணியிலான கட்டடக்கலைக்கு இக்கோயில் புகழ்பெற்றதாகும்.  

## மூலவர்
இங்குள்ள மூலவர் பத்ரகாளி வாள், கபாலம், திரிசூலம், பிறை சந்திரன், பாம்பு ஆகியவற்றைக் கொண்டுள்ளார். இவர் தனது பக்தர்களுக்கு திருமண வாழ்க்கையை அருள்வதோடு, அவர்களை எதிரிகளிடமிருந்து காத்து, அறிவை அருளுகிறார். 

## துணைத்தெய்வங்கள்
இக்கோயிலில் ஏழு  தாய்த்தெய்வங்கள் எனப்படுகின்ற சப்தகன்னியரான பிராமி,  மகேஸ்வரி, கௌமாரி, வைஷ்ணவி, வராஹி, இந்திராணி, சாமுண்டி ஆகியோர் உள்ளனர். இங்கு சிவலிங்கமும் உள்ளது. சாஸ்தா இங்கு பிரபா, சத்யகன் ஆகியோருடன் உள்ளார். அவருக்கு வலப்புறத்தில் தட்சிணாமூர்த்தியும், இடது புறத்தில் கணபதியும் உள்ளனர்.  கணபதியின் சிலைகள் தேவியின் சன்னதியின் அக்னிகோனிலும், இறைவன் சாஸ்தாவிற்கு அருகிலும் உள்ளன. சிவபெருமானின் அவதாரமான உன்னித்திருபுரந்தகன், அந்தி சாயும் நேரத்தில் நடனக் கலைஞராகக் காட்சியளிக்கின்ற அந்திமஹாகாலன் எனப்படுகின்ற சிவன் ஆகியோர் உள்ளனர். தேவகி வாசுதேவர் ஆகியோரின் குழந்தையான வேணுகோபாலன்  புல்லாங்குழல் ஏந்தி வரும் மாடு மேய்ப்பவராக உள்ளார். 

## விழாக்கள்
மலையாள மேடம் மாதத்தில் உத்திரட்டாதி நட்சத்திரத்தில் கொடியேற்றம் கொண்டாடப்படுகிறது. தொடர்ந்து திருவாதிரை நட்சத்திரத்தில் பள்ளிவேட்டையும்,  புனர்த்தம் நட்சத்திரத்தில் ஆராட்டும் நடத்தப்படுகிறது. ஒவ்வொரு வருடமும் பகவத சப்தாஹம் நிகழ்த்தப்படுகிறது. இங்கு நவராத்திரி, விஜயதசமி உள்ளிட்டவையும் கொண்டாடப்படுகின்றன.

## நிர்வாகம்
தேர்ந்தெடுக்கப்பட்ட உறுப்பினர்களால் நிர்வகிக்கப்படுகின்ற இக்கோயில் மலபார் தேவசம் போர்டு கோயிலின் நிர்வாகத்தின்கீழ் உள்ளது. 

## மேலும் பார்க்கவும்
* கேரளாவின் கோவில்கள் 

## மேற்கோள்கள்

## வெளி இணைப்புகள்

பகுப்பு:கோழிக்கோடு மாவட்டத்திலுள்ள அம்மன் கோயில்கள்
மாநிலங்களவை நியமன உறுப்பினர்கள்

இந்திய நாடாளுமன்றத்தின் மாநிலங்கள் அவை நியமன உறுப்பினர்கள் எனப்படுபவர்கள், மற்ற மாநிலங்கள் அவை உறுப்பினர்களை போல் அல்லாமல் நேரடியாக இந்திய நாட்டின் குடியரசுத் தலைவர் அவர்களால் நியமிக்கப்படுகின்றனர்.குறிப்பாக கலை, இலக்கியம், சேவை மற்றும் விளையாட்டு போன்றவற்றில் சிறப்பாகத் தொண்டாற்றிச் சாதனைகள் புரிந்த இந்திய குடிமகனாக உள்ளவரை  நியமன உறுப்பினர்களாக இந்திய நாட்டின் குடியரசுத் தலைவர் நியமிக்கிறார்.

## உறுப்பினர்கள் பட்டியல்
இந்தியாவில் குடியரசுத்தலைவரால் நியமனம் செய்யப்பட்ட நாடாளுமன்ற மாநிலங்களவை உறுப்பினர்கள் 12 பேர். அவர்கள் அவர்கள் சார்ந்துள்ள கட்சி அல்லது பொது நியமனம் போன்றவை கொண்ட பட்டியல் இது.

* மாநிலங்களவை உறுப்பினர் பதவியிலிருப்பவர்கள் இடையில் பதவியை விலக்கிக் கொண்டாலோ அல்லது இறப்பால் அந்த இடம் காலியாகும் நிலையில் முன்பிருந்த உறுப்பினரின் பதவிக் காலத்தின் மீதமுள்ள காலத்திற்கு மட்டுமே புதிய உறுப்பினராகத் தேர்வு செய்யப்பட்டவர் பதவி வகிக்க முடியும்.

## இதையும் பார்க்க
மாநிலங்களவை

பகுப்பு:இந்திய அரசு
பகுப்பு:மாநிலங்களவை
சுற்றுப்பாதை

பொதுவாக கூறுதலின் ஒரு மையப்படுத்தப்பட்ட துகளையோ அல்லது அமைப்பையோ சுற்றி பிற துகள்கள் அல்லது பொருள்கள் ஈர்ப்புவிசை காரணமாக சுற்றி வரும் பாதை **சுற்றுப்பாதை** என பொருள் படும்.

## அணுவின் உட்கருவினை சுற்றி வலம் வரக்கூடிய எலக்ட்ரான்களின் பாதை
சுற்றுப்பாதை என்பது ஒரு அணுவின் உட்கருவினை சுற்றி வலம் வரக்கூடிய எலக்ட்ரான்களின் பாதையே ஆகும்.

## சூரியனை சுற்றி கோள்கள் சுற்றிவரும் பாதை
இதுவே வானவியலை பொறுத்தவரை சூரியனை சுற்றி கோள்கள் சுற்றிவரும் பாதை சுற்றுப்பாதை எனப்படுகிறது.

## மேற்கோள்கள்

## வெளி இணைப்புகள்
* கால்க்டூல்: சுற்றுப்பாதை காலம் கணக்கிட.
* Java simulation on orbital motion. Requires Java.
* NOAA page on Climate Forcing Data includes (calculated) data on Earth orbit variations over the last 50 million years and for the coming 20 million years
* On-line orbit plotter . Requires JavaScript.
* Orbital Mechanics (Rocket and Space Technology)
* Understand orbits using direct manipulation 
* Planetary orbit Simulator Astronoo

பகுப்பு:வானியல்
பகுப்பு:அணுக்கருவியல்
ஐ-பேடு

**ஐ-பேடு** (iPad) என்பது ஆப்பிள் நிறுவனம் நியூட்டானுக்கு பிறகு உருவாக்கிய பட்டிகைக் கணினி ஆகும் . இது சனவரி 27, 2010 ஆம் நாள் அறிமுகப்படுத்தப்பட்டது . இது நுண்ணறி பேசிகளுக்கும் , மடிக்கணினிகளுக்கும் இடைப்பட்ட ஒரு பிரிவைச்சேரும். இது ஐஃபோன் ஐ போன்ற செயல்பாடுகள் கொண்டவாகவும் , ஐஃபோன் இன் மாற்றியமைக்கப்பட்ட இயங்குதளத்தை கொண்டனவாகவும் உள்ளது .

## வரலாறு
அகார்ன் கணினிகள் உருவாக்க காரணமான நியூட்டன் மெசேஜ் பேடு 100 ( அறிமுகம் 1993 ஆம் ஆண்டு ) இதுதான் ஆப்பிள் நிறுவனத்தின் முதல் பட்டிகை கணினி ஆகும் . ஆப்பிள் நிறுவனம் பவர்புக் டியோ மூலப்படிமம் கொண்ட பெண்லைட் என்ற பட்டிகை கணினியையும் உருவாக்கியது . ஆனால் மெசேஜ் பேடு விற்பனையில் இருந்ததால் பெண்லைட் கணினியை விற்பனை செய்ய வில்லை . ஆப்பிள் தொடர்ந்து பல நியூட்டன் அடிப்படை தனிமனித எண்முறை உதவுகருவிகளை உருவாக்கியது . பின் 1998 ஆம் ஆண்டு கடைசியா உருவாக்கிய மெசேஜ் பேடு 2100 என்ற பட்டிகை கணினியுடன் மேலும் இது போன்ற கணினிகளைத் தயாரிப்பதை நிறுத்திவைத்தது .

ஆப்பிள் ஐ-போனோடு நகர் கணினியக சந்தைக்கு 2007 ஆம் மறுபடியும் வந்தது . ஐ-பேடுகளைக் காட்டிலும் அது சிறியதானாலும் அதில் , ஒளிபதிவி மற்றும் நகர்பேசி உள்ளதாகவும் , பன்தொடல் இடைமுகத்தின் முன்னோடியான ஐ-போன் இ.த (இயக்கு தளம்) கொண்டதாகவும் இருக்கிறது . 2009 ஆம் ஆண்டின் கடைசியில் ஆப்பிளின் பட்டிகை கணினி தயாரிப்பதாக சொல்லி புரளிகள் பல பெயர்களில் வந்தது . அவை ஐ-சிலேட் மற்றும் ஐ-டாப்லட் போன்றவையாகும் . சான் பிரான்சிகோவில் உள்ள எற்பா புயுனா கலையரங்கத்தில் சனவரி 27 ,2010 அன்று ஆப்பிள் பத்திரிக்கைக் கூட்டத்தில் ஸ்டீவ் ஜொப்ஸ் என்பவர் ஐ-பேடை வெளியிட்டது .

மூன்று நாட்களுக்கு பிறகு 52ஆம் கிராமி விருதில் , ஸ்டீபன் கால்பர்ட் என்பவர் அறிவிப்பு நியமமாக அதை ஐ-பேடை பயன்படுத்தினார் .

ஆப்பிள் மார்ச் 12, 2010 அன்றில் இருந்து ஐ-பேடுகளுக்கு அமெரிக்க வாடிக்கையாளர்களிடம் முன்பதிவு செய்தது .

## தொழில்நுட்ப தகவல்கள்

## மேற்கோள்கள்

பகுப்பு:கைக் கணினிகள்
பகுப்பு:ஐஓஸ்
வடக்கு ஆப்பிரிக்கா

ஆப்பிரிக்கக் கண்டத்தின் வடக்குப் பகுதி **வடக்கு ஆப்பிரிக்கா** எனப்படுகிறது. ஐக்கிய நாடுகளின் புவிப் பெரும்பகுதிகளுக்கான வரைவிலக்கணத்தின் படி இதில் 7 நாடுகள் அல்லது மண்டலங்கள் அடங்குகின்றன. அவையாவன அல்ஜீரியா, எகிப்து, லிபியா, மொரோக்கோ, சூடான், துனீசியா, மேற்கு சகாரா என்பனவாகும். அல்ஜீரியா, மொரொக்கோ, துனீசியா என்பன கூட்டாக மக்ரப் எனவும் அழைக்கப்படுகிறது.

## மேற்கோள்

பகுப்பு:ஆப்பிரிக்கா
இணைதிறன்

**இணைதிறன்** அல்லது **இயைனி** அல்லது **வலுவளவு** (*Valence*) என்பது ஒற்றை இணைப்பு கொள்ளக்கூடிய எத்தனை அணுக்கள் ஓர் அணுவுடன் இணையக் கூடும் என்பதன் அளவு ஆகும். ஒற்றை இணைப்பு கொள்ளக்கூடிய அணுக்கள் என்பன முன்னர் ஐதரசன் அல்லது குளோரின் அணுக்களாகக் கருதப்பட்டன.
 
ஒவ்வொரு அணுவும் தனியாக இருப்பதைக் காட்டிலும் மற்றொரு அணுவுடன் இணைந்து மூலக்கூறாகவே காணப்படுகின்றது.

## [[தனி மற்றும் பயன்பாட்டு வேதியியல் அனைத்துலக ஒன்றியம்|ஐயூபாக்]] வரையறை
ஒரு தனிமத்தின் இணைதிறன் என்பது அத்தனிமத்தின் ஒரு அணுவுடனோ அல்லது அத்தனிமத்தின் ஓர் அணு மாற்றீடாக இணையும் ஒரு பகுதியுடனோ இணையும் ஓரிணைதிறன் அணுக்களின் (முன்னதாக, இது ஐதரசன் அல்லது குளோரின் அணுக்களாகக் கருதப்பட்டன) பெரும எண்ணிக்கை ஆகும். [*The maximum number of univalent atoms (originally hydrogen or chlorine atoms) that may combine with an atom of the element under consideration, or with a fragment, or for which an atom of this element can be substituted*].

## எளிய விளக்கம்
ஒரு அணுவின் இணைதிறன் (இயைனி) என்பது அந்த அணு உள்ள மூலக்கூறுகளில் உள்ள மற்ற அணுக்களுடன் அது பகிர்ந்து கொள்ளக்கூடிய அல்லது ஏற்படுத்திக்கொள்ளக்கூடிய வேதிப்பிணைப்புகளின் எண்ணிக்கையே ஆகும். எடுத்துக்காட்டாக நீர் மற்றும் மீத்தேன் ஆகியவற்றை கொள்ளலாம்:

H-O-H (நீர்)   
                 

மேற்கண்ட நீர் மூலக்கூறில் ஐதரசனின் இணைதிறன் ஒன்று ஏனெனில் ஒவ்வொரு ஐதரசன் அணுவும் ஒரேயொரு பிணைப்புதான் கொண்டுள்ளது. ஆனால் ஆக்சிசனின் இணைதிறன் அல்லது இயைனி இரண்டு ஆகும் ஏனெனில் ஆகிசன் அணு இரண்டு பிணைப்புகள் கொண்டுள்ளன. படத்தில் உள்ள மீத்தேன் மூலக்கூற்றில் கரிம அணு நான்கு ஐதரச அணுக்களுடன் பிணைப்பு கொண்டுள்ளது. ஆனால் ஒவ்வொரு ஐதர அணுவும் ஒரேயொரு பிணைப்புதான் கொண்டுள்ளது. எனவே கரிம அணுவின் இணைதிறன் அல்லது இயைனி நான்கு ஆகும், ஆனால் ஐதரசனின் இணைதிறன் ஒன்று.

## நோக்குதவி


பகுப்பு:வேதியியல்
பகுப்பு:வேதிப் பிணைப்பு
பகுப்பு:வேதியப் பண்புகள்
மேற்கு ஆப்பிரிக்கா

ஆப்பிரிக்க கண்டத்தின் மேற்குப் பகுதி **மேற்கு ஆப்பிரிக்கா** என்றழைக்கப்படுகிறது.ஐக்கிய நாடுகளின் புவிப் பெரும்பகுதிகளுக்கான வரைவிலக்கணத்தின் படி இதில் 16 நாடுகள் அடங்குகின்றன.  மொத்தப் பரப்பளவு 5 மில்லியன் சதுர கிலோமீட்டர்களாகும்.இப்பகுதியில் அடங்கியுள்ள நாடுகள் கீழே கொடுக்கப்பட்டுள்ளன.

* பெனின்
* புர்கினா பாசோ
* கோட் டிவார்
* கேப் வேர்ட்
* காம்பியா
* கானா
* கினி
* கினி-பிசாவு

* லைபீரியா
* மாலி
* மவுரித்தேனியா
* நைஜர்
* நைஜீரியா
* செனகல்
* சியேரா லியோனி
* டோகோ

மவுரித்தேனியாவைத் தவிர்த்து ஏனைய நாடுகள் அனைத்தும் மேற்கு ஆப்பிரிக்க பொருளாதார சமூகத்தின் அங்கத்துவ நாடுகளாகும்.ஐக்கிய நாடுகளின் வரவிலக்கணம் பிரித்தானிய கடல்கடந்த  மண்டலத் தீவானா செயிண்ட் எலனாவையும் உள்ளடக்கியுள்ளது.

## மேற்கோள்

பகுப்பு:மேற்கு ஆப்பிரிக்கா
முழு அக எதிரொளிப்பு

thumb|right|250px| முழு அக எதிரொலிப்பு (நீலக் கோடு) நிகழும் வரையில் , செங்குத்தான கோட்டோடு கோணம் அதிமாக அதிகமாக , ஒளிக்கதிர் பரவல் குறைந்து கொண்டே இருக்கும் ( கதிர்களின் நிறங்கள் அதன் வேறுபாடை உணர்த்தவே , அதன் நிறங்களை உணர்த்த அல்ல )
**முழு அக எதிரொளிப்பு** (*Total internal reflection*) என்பது ஒரு சமதளப் பரப்பின் செங்குத்துக் கோட்டிற்கு உள்ள மாறுநிலைக் கோணத்தை விட அதிக கோண அளவில் ஒரு ஒளிக்கதிர் ஊடக எல்லையை தொடும் ஒரு ஒளியியல் நிகழ்வு ஆகும். அந்த எல்லையின் மற்றைய பகுதியில் ஒளிவிலகல் குறிப்பெண் குறைவாக இருந்தால், எந்த ஒளியும் அந்த ஊடகம் வழியாக செல்ல இயலாது மற்றும் எல்லா ஒளியும் எதிரொளிக்கப்படும்.மாறுநிலைக் கோணம் என்பது முழு அக எதிரொளிப்பு நிகழ்வதற்கும் மேலதிக படுகோணம் கொண்டதாகும் .

வெவ்வேறு ஒளிவிலகல் குறிப்பெண்கள் கொண்ட ஊடகங்களின் குறுக்கே ஒளி செல்லும் பொழுது, அந்த எல்லைப்பரப்பில் ஒரு பகுதி எதிரொளிக்கும், மற்றொரு பகுதி ஊடுருவும் (ஒளி முறிவு). எதிரொளி மேற்பரப்பு எல்லையை ஒலி ஊடுருவி செல்லும் படுகோண மாறுநிலைக் கோணத்தை விட அதிமாக இருந்தால் , (அதாவது கதிரானது எதிரொளி மேற்பரப்பிற்கு இணையாக சென்று மோதினால் ) , பின் அந்த எல்லையை ஒளி கடக்கயியலாது ; பதிலாக முழுதுமாக அவை எதிரொளிக்கும் அல்லது பிரதிபலிக்கும் . இது அதிக ஒளிவிலகல் குறிப்பெண் உடைய ஊடகத்தில் இருந்து குறைந்த ஒளிவிலகல் குறிப்பெண் உடைய ஊடகத்தை கடக்கும் பொழுதுதான் நடைபெறும் . உதாரணமாக , கண்ணாடியில் இருந்து வாயுவிற்கு செல்லும் பொழுது ஆனால் வாயுவில் இருந்து கண்ணாடிக்கு செல்லும் பொழுது அல்ல .

## ஒளியியல் விளக்கவுரை
thumb|right| முழு அக எதிரொளிப்பு
முழு அக எதிரொளிப்பை ஒரு அரை வட்ட கண்ணாடித் துண்டை வைத்து விளக்கலாம் . அந்த கண்ணாடித்துண்டின் ஊடாக குறுகிய கதிர் பாயும் பொழுது அந்த கதிர் பெட்டியில் ஒளிப்பாதை பிரதிபலிக்கும் . அந்த அரைவட்ட கண்ணாடித்துண்டில் சென்ற கதிர் வளைந்த பகுதியில் இருந்து ஊடுருவி சென்றதால் எதிரொளிப்பு எல்லையில் பட்டு செங்கோணத்தில் வளைந்த பகுதியிலேயே எதிரொளிக்கிறது . காற்றை விட கண்ணாடியில் குறைந்த ஒளிவிலகல் குறிப்பெண் இருக்கிறதாகையால் , கண்ணாடியில் இருந்து காற்றை நோக்கி ஒளி ஊடுருவ முற்படும் பொழுது அவை முற்றிலும் எதிரொளிக்கின்றது . θc மாறுநிலைக் கோணம் என்று எடுத்துக்கொண்டால் ,

* படுகோணம் θ  θc என்ற நிலையில் , கதிர் முழுதும் எல்லையில் எதிரொளிக்கும் .எதுவும் எல்லையைக் கடக்காது . இதன் பெயர் தான் முழு அக எதிரொளிப்பு .

இந்த இயற்பியல் தன்மையே ஒளியிழைகளை பயனுள்ளதாக ஆக்குகிறது . வைரங்கள் எப்படி பிரதிபலிக்கின்றது என்பதும் , தொலைநோக்கிகள் எவ்வாறு எதிரொளிக்கின்றது என்பது இதன் அடிப்படையே ஆகும் .

## மாறுநிலைக் கோணம்
மாறுநிலைக் கோணம் அல்லது வரம்புக் கோணம் என்பது எந்த படுகோணம் முழு அக எதிரொளிப்பை நிகழ்த்துகிறதோ அதற்கும் மேற்பட்ட கோண அளவுகள் ஆகும் . படுகோணத்தை எதிரொளிப்பு மேற்பரப்பிற்கு செங்குத்தான கோட்டை வைத்து அளக்கவேண்டும் . மாறுநிலைக் கோணத்தை பின்வருமாறு இருக்கும் .

:\theta_c = \arcsin \left( \frac{n_2}{n_1} \right), 

இதில் , n2 என்பது குறைந்த ஒளி உணர்வுடைய ஊடகத்தின் ஒளிவிலகல் குறிப்பெண் ; n1 என்பது அதிக ஒளி உணர்வுடைய ஊடகத்தின் ஒளிவிலகல் குறிப்பெண் ஆகும் .

## முழு அக எதிரொளிப்பின் பயன்பாடுகள்

*ஒளியிழை
*அரிய இருவிழியன்
*ஒளியியல் மழையறிகருவி

## இதனையும் பார்க்க
ஒளியியல் 
எதிரொளிப்பு
ஒளியிழை
ஒளி முறிவு

## மேற்கோள்கள்

பகுப்பு:ஒளியியல்
பகுப்பு:இயற்பியல்
பகுப்பு:வடிவ ஒளியியல்
மணிசங்கர் அய்யர்

**மணிசங்கர் அய்யர்** (*Mani Shankar Aiyar*) இந்திய அரசியல்வாதி மற்றும் நாடாளுமன்ற மாநிலங்களவை நியமன உறுப்பினர் ஆவார்.

தஞ்சாவூர் மாவட்டம் திருவையாறு அருகே உள்ள காருகுடி கிராமத்தை பூர்வீகமாகக்கொண்ட இவர் லாகூரில் 10-04-1941ல் பிறந்தார். அகில இந்திய காங்கிரஸ் உறுப்பினராகவும் , அகில இந்திய காங்கிரஸ் செயலாளராகவும்,1991,1999, 2004 ஆகிய மூன்றுமுறை மயிலாடுதுறை தொகுதியிலிருந்து தேர்ந்தெடுக்கப்பட்டு நாடாளுமன்ற உறுப்பினராக பணியாற்றியுள்ளார். 2004-2009 வரை மத்திய எண்ணெய் வளத்துறை அமைச்சராகவும் பணியாற்றியுள்ளார். தற்போது நாடாளுமன்ற மாநிலங்களவை உறுப்பினராக நியமிக்கப்பட்டுள்ளார்.

மணி சங்கர் அய்யர் 1973 ஆம் ஆண்டு சனவரி மாதம் ஆம் தேதியன்று சீக்கியப் பெண்ணான சுனீத் வீர் சிங்கை திருமணம் செய்து கொண்டார். இவர்களுக்கு 3 மகள்கள் உள்ளனர் - மூத்தவர், சுரண்யா ஐயர் ஒரு வழக்கறிஞர்;  இரண்டாவது, யாமினி ஐயர் ஒரு மூத்த ஆராய்ச்சி உறுப்பினரவார்.
 
## மேற்கோள்கள்

## வெளி இணைப்புகள்

*Biography at Indian Sports Ministry website
*Article in தி எகனாமிக் டைம்ஸ் about him dated 23 May 2004.
*Information as a member of 14th Lok Sabha on website of Lok Sabha
*Quote on cnn.com
*Speech to business leaders on poverty and growth
*Mani Shankar Aiyer Statement Regarding Terrorism
* Official biographical sketch in Parliament of India website

பகுப்பு:தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:1941 பிறப்புகள்
பகுப்பு:இந்திய வெளியுறவுச் செயலாளர்கள்
பகுப்பு:மாநிலங்களவை உறுப்பினர்கள்
பகுப்பு:வாழும் மக்கள்
பகுப்பு:10வது மக்களவை உறுப்பினர்கள்
பகுப்பு:13வது மக்களவை உறுப்பினர்கள்
பகுப்பு:14வது மக்களவை உறுப்பினர்கள்
பகுப்பு:இந்திய இறைமறுப்பாளர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
பகுப்பு:தமிழ்நாட்டைச் சேர்ந்த ஒன்றிய அமைச்சர்கள்
எழுதுனர்

**மாற்றுச் சீட்டு**கள் வணிகத்தில் பணத்தை போல் பயன்படுத்தப்படுகின்றன. கடன் வணிக நடவடிக்கைகளில், கடனாளிகளிடமிருந்து கடன் காலக் கெடு முடிவடைந்த பின்னரே விற்பனை அல்லது சேவைக்கான கைமாறு (பணம்) கிடைக்கும். இடைப்பட்ட காலத்தில் கடனீந்தோர்களுக்கு செலுத்த வேண்டிய தெகைக்கு கடனாளியிடமிருந்து கடன் தெகைக்கு ஒரு அத்தாட்சி (Acknowledgment of Debt) ஒன்று பெற்று வழங்கப்படுகிறது. இந்த அத்தாட்சியே ”மாற்றுச் சீட்டு” (Bill of Exchange) ஆகும். மாற்றுச் சீட்டை விற்பனை செய்த வணிகர் எழுதுகிறார் எனவே அவர் ”**எழுதுனர்** அலலது **எழுதுநர்**” (Drawer) என்ப்படுகிறார். எழுதுனர் குறிப்பிட்டுள்ள கால வரம்பு தொகை போன்றவை சரிதான் என்றும் தான் எழுதுனருக்கு கடன் பட்டுள்ளதாகவும் அதனை கடனாளி கையொப்பமிட்டு ஏற்றுக் கொள்கிறார்.

## இதையும் காண்க

முதன்மை கடனாளி
ஏற்குனர்

பகுப்பு: வணிகவியல்
பகுப்பு:சான்று எதுவும் தரப்படாத கட்டுரைகள்
சலுகை நாட்கள்

மாற்றுச் சீட்டுக்கு பணம் செலுத்த வேண்டிய நாள் முதிர்வு நாள் ஆகும். பொதுவாக, இது விற்பனைக் கால அளவாக (Credit Term) இருக்கும். இருப்பினும் அவ்வாறுதான் இருக்க வேண்டும் என்று கட்டாயமில்லை. ஏற்குனர் அதை வைத்திருப்பவருக்கு முதிர்வு நாளில் பணம் செலுத்தி  மீட்டுக் கொள்ள வேண்டும். அனைத்து மாற்றுச் சீட்டுகளுக்கும் மாற்றுச் சீட்டு கால அளவுடன் கூடுதலாக மூன்று நாள்கள், முதிர்வு நாளுக்கு பின், பணம் செலுத்த அவகாசம் வழங்கப்படும். இக்கால அவகாசம்  **சலுகை நாட்கள்** என்படுகிறது.

## இதையும் காண்க
* மதித்தல்
* மதிக்கப்படல்

பகுப்பு:விற்பனை
கணினி இடைமுக வடிவமைப்பு

இன்றைக்கு பரவலாக பயன்படுத்தப்படுகிற இணையத்தினை சிறப்பாக வடிவமைக்க **கணினி இடைமுக வடிவமைப்பு** துறை உதவுகிறது. இதற்கு பயன்படுகிற மென்பொருட்களைப் பற்றியும், அது எவ்வாறு கணினி இடைமுக வடிவமைப்பில் பங்கு பெறுகிறது என்பதைப் பற்றியும் இங்கே அறியலாம்.

இணைய இடைமுக வடிவமைப்புக்கு தேவைப்படும் மென்பொருள்கள்
* இணைய உலாவி (Browser)
* திருத்தி (text editor)

தேவைப்படும் தொழில்நுட்ப அறிவு
* எச்.டி.எம்.எல். (html)
* சி.எஸ்.எஸ் (css)
* ஜாவாஸ்கிரிப்ட் (javascript)

பகுப்பு:கணினியியல்
பகுப்பு:பயன்பாட்டு அறிவியல்
பொகெமொன்

**பொகெமொன்** (*Pokémon*) எனப்படும் ஊடக உரிமம் உலகெங்கும் உள்ள சிறுவர்களை காலமுழுவதும் கவர்ந்துள்ளது. பொகெமொனின் உரிமையாளர் சப்பானின் நின்டெண்டோ (Nintendo) நிறுவனமாகும். சதொஷி தஜிரி இதை உருவாக்கினார். நின்டெண்டொவின் இன்னொரு தயாரிப்பான மாரியோவின் பின், பொகெமொன் உலகில் அதிகமாக விற்கப்பட்ட நிகழ் விளையாட்டுகளில் இரண்டாம் இடத்தை பிடித்துள்ளது. இது அனிமே, மங்கா, விளையாட்டுப் பொருட்கள், புத்தகங்கள், மற்றும் பல ஊடகங்களாக உருவாக்கப்பட்டுள்ளது.

முதலில் சப்பானியத்தில் 'பொகெத்தோ மொன்ஸுதா' (ポケットモンスタ) என்ற பெயரில் வெளிவந்தது. இதன்பின் ஆங்கிலத்தில் 'பொக்கெட் மொன்ஸ்டெர்ஸ்' என மாற்றபட்டது. இதன்பெயரே கற்பனையின் விலங்குகளை குறிப்பிடுகிறது.

இதன் மிகப் பெரிய நட்சத்திரம் பிகாச்சு என்னும் மஞ்சள் நிற எலி ஆகும்.

தற்போது இருக்கும் எட்டாவது தலைமுறையில் வந்தது சுவோட்(வாள்)

) மற்றுஷீல்ட்ூகவசம்ரன்) என்பனவாகும். 

பகுப்பு:இயங்குபடம்
பகுப்பு:பொகெமொன்
பேர்கன் மருத்துவமனை

**பேர்கன் மருத்துவமனை** நோர்வே நாட்டின் மேற்கு கரையோரத்தில் அமைந்திருக்கும் பேர்கன் நகரத்தில் இயங்கி வரும் அரசாங்க பொது மருத்துவமனையாகும். இது பேர்கனில் இயங்கிவரும் பேர்கன் பல்கலைக்கழகத்துடன் இணைந்து இயங்கி வருவதனாலும், Haukeland என்னும் இடத்தில் அமைந்திருப்பதனாலும் '''Haukeland University Hospital (HUS - Haukeland UniverstitetsSykehus)'''  என அழைக்கப்படுகிறது. இந்த மருத்துவமனையுடன் வேறும் பத்து மருத்துவ நிறுவனங்கள் இணைக்கப்பட்டு '''Helse Bergen'''  எனப் பெயரிடப்பட்டு அழைக்கப்படுகிறது. இந்த 11 நிறுவனங்களிலும் மிகப் பெரியது **Haukeland University Hospital (HUS)** ஆகும். இது நோர்வேயிலுள்ள மிகப் பெரிய மருத்துவமனைகளில் ஒன்றாக இருப்பதுடன், மாற்று உறுப்பு பொருத்துதல் தவிர்ந்த ஏனைய எல்லா வகையான நோய் ஆய்வறிதல், அனைத்துவகை சிகிச்சைகளையும் அளிக்கவல்ல இடமாகவும் உள்ளதுhttp://www.helse-bergen.no/english/haukeland/Helse+Bergen+engelsk.htm . மருத்துவமனையில் அனுமதிக்கப்படும் நோயாளிகளின் எண்ணிக்கையை வைத்துப் பார்க்கையில் இந்த மருத்துவமனையே நோர்வேயில் மிகப்பெரிய மருத்துவமனையாக உள்ளதுhttp://www.helse-vest.no/sw1202.asp .

அத்துடன் பேர்கன் பல்கலைக்கழகத்தில் கல்விகற்கும் மருத்துவபீட மாணவர்களுக்கும், மருத்துவம் தொடர்பான ஏனைய பயிலுனர்களுக்கும் முறையான பயிற்சிநெறிகளை அளிப்பதற்கான இடமாகவும், மருத்துவம் தொடர்பான பல ஆய்வுகள் நடைபெறும் இடமாகவும் உள்ளது.

கிட்டத்தட்ட 9500 ஊழியர்கள் தொழில்புரியும் இடமாகவும், 700 க்கு மேற்பட்ட மருத்துவர்களையும், 2700 தாதியர்களையும் கொண்டிருக்கும் மருத்துவமனையாக இருப்பதனால் ஸ்கான்டினாவியா நாடுகளில் மிகவும் சுறுசுறுப்பாக இயங்கும் மருத்துவமனைகளில் ஒன்றாகவும் அமைந்திருக்கிறதுhttp://www.helse-bergen.no/english/haukeland/Helse+Bergen+engelsk.htm .   

இம்மருத்துவமனையானது பேர்கன் பல்கலைக்கழகம், நோயியல் தொடர்பான ஆய்வுகளை மேற்கொள்ளும் The Gade Institute  ஆகிய இரு நிறுவனங்களுடன் இணைந்து தொழிற்பட்டு வருகின்றது.

இந்த மருத்துவமனை 1912 ஆம் ஆண்டு ஆரம்பிக்கப்பட்டது. 17.01.2012 அன்று 100 ஆவது ஆண்டு நிறைவுநாள் விமரிசையாகக் கொண்டாடப்பட்டது.

## படக்காட்சியகம்

File:Laboratoriebygget.jpg|ஆய்வுகூடங்களைக் கொண்ட கட்டடம் படத்தின் நடுப்பகுதியிலும், வலது பக்கம் பிரதான கட்டடமும், இடதுபக்கத்தில் உயிரியல் ஆய்வுகூடக் கட்டடமும் அமைந்துள்ளது.
File:Barneklinikken Bergen.JPG|பிள்ளைகள் மருத்துவப்பிரிவு
File:Gamle Hovedbygning Haukeland sykehus.JPG|பழைய பிரதான கட்டடம்
File:Kvinneklinikken Bergen.JPG|பெண்கள் மருத்துவப்பிரிவு
File:Administrasjonsbygget Haukeland sykehus.JPG|மருத்துவமனை நிருவாகக் கட்டடம்
File:Gades Haukeland sykehus.JPG|பழைய The Gade Institute கட்டடம்
File:Haukeland hotell ved Haukeland sykehus.JPG|குழந்தைப் பேறு பெண்கள், உறவினர்கள், மற்றும் மருத்துவமனையில் தங்கியுள்ள நோயாளிகளுக்குரிய பார்வையாளர்கள் தமது சொந்த செலவில் தங்குவதற்கான விடுதி
File:Parkbygget Haukeland sykehus.JPG|புற்றுநோய்ப் பிரிவுக்கான கட்டடம்}


## மேலும் பார்க்க
* 100 வருடக் கொண்டாட்ட படங்கள்
* [பேர்கன் மருத்துவமனையின் வரலாறு [நோர்வே மொழி]யில்] 

பகுப்பு:நோர்வேயில் உள்ள மருத்துவமனைகள்
வரிசைப் பட்டியல் (பயனர் இடைமுகம்)

right|450px|வரிசைப் பட்டியல்
**வரிசைப் பட்டியல்** தரவுகளை காட்சிப்படுத்தப் பயன்படும் ஒரு முக்கிய பயனர் இடைமுகக் கூறு ஆகும்.  வரிசைகளாகவும், நிரல்களாகவும் பல விடயங்களைப் பாக்க, தேட, திருத்த இது பயன்படுகிறது.  பல நிரல் மொழிகள் வரிசைப் பட்டியல்களை எளிமையாக உருவாக்க நிரலகங்களைக் கொண்டுள்ளன.  

பகுப்பு:வரைகலை பயனர் இடைமுகம்
நாட்காட்டி (மென்பொருள்)

**நாட்காட்டி** மென்பொருள் என்பது நாட்காட்டியை மையப்படுத்தி, நிகழ்வுகள், முன்பதிவுகள், தொடர்புகள் ஆகியவற்றை மேலாண்மை செய்ய உதவும் மென்பொருள் ஆகும்.  தண்டர்பேர்ட், கூகிள் நாட்காட்டி, அவுட்லுக் போன்றவை நாட்காட்டி மென்பொருட்களைக் கொண்டுள்ளன.

## நிரலாக்கம்
பல்வேறு மென்பொருட்கள் நாட்காட்டிகளை நிறுவ நிரலகங்களைக் கொண்டுள்ளன.  

## மேற்கோள்கள்

பகுப்பு:மென்பொருள்
இணையப் புரவல் சேவை

**இணையப் புரவல் சேவை** என்பது வழங்கிகளை இயக்கி நிறுவனங்களுக்கும் நபர்களுக்கும் இணையத்தில் தகவல்களைப் பகிர உதவி வழங்கப்படும் சேவைகள் ஆகும்.  வலைத்தளம், மின்னஞ்சல், களப்பெயர், கோப்புக்கள் என பலதரப்பட்டவற்றை புரவல் செய்யும் சேவைகள் இவற்றுள் அடங்கும். இணையச் சேவை வழங்குனர்களின் அடிப்படை சேவைகளில் ஒன்றாக இது உள்ளது.

## மேற்கோள்கள்

பகுப்பு:மின் வணிகம்
கணக்கியல் மென்பொருள்

**கணக்கியல் மென்பொருள்** என்பது வரவு செலவுத் தரவுகள், கொள்வனவு, விற்பனை, விலைச்சிட்டை, payroll ஆகியவற்றை மேலாண்மை செய்ய உதவும் மென்பொருள் ஆகும்.  தனிநபர்கள், சிறு பெரிய நிறுவனங்கள் பல்வேறு வசதிகள் கொண்ட கணக்கியல் மென்பொருட்களை பயன்படுத்துகின்றன.  தற்போது வணிக மென்பொருட்களே இத்தகய மென்பொருட்களில் பெரும்பான்மை சந்தையை வைத்துள்ளன.  

## பரவலாக பயன்படுத்தப்படும் மென்பொருட்கள்
### வணிக
* Quickbooks
* ACCPAC
* SAP

### கட்டற்ற/திறந்தமூல

* குனுகதா:  வரவு செலவுக் கணக்கு எழுத உதவும் கட்டற்ற திறந்த மூல குனுகதா மென்பொருள் 5.10 வெளியீடு வரை வந்துள்ளது. மும்பையிலுள்ள அறக்கட்டளையின்  நிரலாக்கக் குழுவால் உருவாக்கப்படும் இந்த மென்பொருள் இந்தியாவில் பல மாநிலங்களில் பரவி வருகிறது.

## கலங்கள்
### முக்கிய கலங்கள்
*Accounts receivable&mdash;where the company enters money received
*Accounts payable&mdash;where the company enters its bills and pays money it owes
*General ledger&mdash;the company's "books"
*Billing&mdash;where the company produces invoices to clients/customers
*Stock/Inventory&mdash;where the company keeps control of its inventory
*Purchase Order&mdash;where the company orders inventory
*Sales Order&mdash;where the company records customer orders for the supply of inventory
*Cash Book&mdash;where the company records collection and payment

### துணைக் கலங்கள்
*Debt Collection&mdash;where the company tracks attempts to collect overdue bills (sometimes part of accounts receivable)
*Electronic payment processing
*Expense&mdash;where employee business-related expenses are entered
*Inquiries&mdash;where the company looks up information on screen without any edits or additions
*Payroll&mdash;where the company tracks salary, wages, and related taxes
*Reports&mdash;where the company prints out data
*Timesheet&mdash;where professionals (such as attorneys and consultants) record time worked so that it can be billed to clients
* Purchase Requisition&mdash;where requests for purchase orders are made, approved and tracked

பகுப்பு:கணக்கியல்
பகுப்பு:பயன்பாடு வாரியாக மென்பொருட்கள்
திருத்தந்தை

200px|thumb|right|<center>திருத்தந்தையின் ஆட்சிச் சின்னம்</center>

**திருத்தந்தை**, **பாப்பிறை**, **பாப்பரசர்** அல்லது **போப்பாண்டவர்** (*Pope*) என்பது கத்தோலிக்க திருச்சபையின், இவ்வுலகத் தலைவரைக் குறிக்கும் பெயர் ஆகும். கிரேக்கத்தில் πάππας (Pappas) என்றும் இலத்தீனில் Papa என்றும் வழங்கும் சொல் "தந்தை" என்று பொருள்படும். இவர் உரோமையின் ஆயர், உரோமைத் தலைமைக்குரு, புனித பேதுருவின் வழிவந்தவர் போன்ற பல பெயர்களால் அழைக்கப்படுகிறார். இயேசு கிறித்துவின் முதன்மைச் சீடராய் விளங்கிய தூய பேதுரு உரோமையில் கிறித்தவ சமயத்திற்கு வித்திட்டு, அங்கு உயிர்துறந்தார் என்னும் வரலாற்றுச் செய்தியின் அடிப்படையில் இப்பெயர் வழக்கு எழுந்தது.

திருத்தந்தையின் பணிப்பொறுப்பு Papacy என அழைக்கப்படுகிறது. திருச்சபை மீது அவருக்குள்ள ஆட்சிப் பொறுப்பு **திருப்பீடம்** (Holy See) அல்லது **திருத்தூதுப் பீடம்** (Apostolic See) என அழைக்கப்படுகிறது. முதல் திருத்தந்தையர் பேதுருவின் பதிலாள்(Vicar of Peter) என அழைக்கப்பட்டு வந்தனர். கால வழக்கில் கிறித்துவின் பதிலாள் (Vicar of Christ) என்னும் பெயரையும் பெற்றனர்.

திருத்தந்தை என்ற பதத்துக்கு முன்னர் உரோமை ஆயர் என்ற பதமே பயன்பாட்டிலிருந்தது. 296-304 வரை உரோமை ஆயராக இருந்த மார்சலின் (Marcellinus) திருத்தந்தை என்ற பெயரை தனக்கு முதன்முதலாக பயன்படுத்தினார்.

புனித பேதுருவிலிருந்து தொடங்கிய திருத்தந்தையர் வரிசையில் இன்று பணிப்பொறுப்பில் உள்ள திருத்தந்தை 14-ம் லியோ  267ஆம் திருத்தந்தை ஆவார்.

## இறையியல் பார்வையில் திருத்தந்தையின் பணி
கத்தோலிக்க திருச்சபை திருத்தந்தையின் பணியைத் தூய பேதுரு என்னும் திருத்தூதரின் பணியின் தொடர்ச்சியாகக் கருதுகிறது. இயேசு பன்னிரு சீடர்களைத் தெரிவுசெய்து, அவர்களுக்குத் தலைவராக பேதுருவை நியமித்தார் என்றும், பேதுருவுக்குத் திருச்சபையில் தலைமையிடம் அளித்தார் என்றும் நற்செய்தி நூல்கள் கூறுகின்றன (காண்க: குறிப்பாக, மத் 16:13:20). திருத்தூதர்களின் வாரிசாக ஆயர்களும் பேதுருவின் வாரிசாக திருத்தந்தையும் உள்ளனர் என்பது கத்தோலிக்க திருச்சபையின் கொள்கை. எனவே திருத்தந்தை உரோமையின் ஆயர் மட்டுமல்ல, அனைத்துலகத் திருச்சபைக்கும் அவர் தலைவர் ஆவார். இயேசு கிறித்துவின் பெயரால் திருச்சபையை வழிநடத்தும் பொறுப்பு அவருக்கும் ஆயர் குழுவுக்கும் அளிக்கப்பட்டுள்ளது.

கத்தோலிக்கர் அல்லாத பிற மரபு வழி திருச்சபையினர் திருத்தந்தையின் முதன்மைப் பணியை ஏற்றுக்கொண்டாலும், திருச்சபை முழுவதற்கும் அவருக்கு ஆட்சி அதிகாரம் உண்டு என்பதைக் ஏற்பதில்லை.

## வரலாற்றில் திருத்தந்தையர்
இன்று 267ஆம் திருத்தந்தையாகப் பணிபுரியும் திருத்தந்தை 14-ம் லியோ பேதுருவின் வாரிசு என்னும் போது முதல் நூற்றாண்டில் நிலவிய திருச்சபையின் தலைமை அதே முறையில் இருபது நூற்றாண்டுகளுக்கு மேலாகச் செயல்பட்டுவந்துள்ளது என்று பொருளாகாது. திருத்தந்தையின் பணி, வரலாற்றில் பல மாற்றங்களுக்கு உட்பட்டுள்ளது.

திருத்தந்தையர் வரலாற்றைப் பொதுவாக உரோமைப் பேரரசுக் காலம், நடுக்காலம், தொடக்க நவீன மற்றும் நவீன காலம் என்று மூன்று பெரும் பிரிவுகளாகப் பகுப்பர். அவற்றினுள்ளே கிளைப் பிரிவுகளும் பல உண்டு. ஒவ்வொரு கால கட்டத்திலும் திருத்தந்தையின் பணிமுறையில் வேறுபாடுகள் துலங்கியதைக் காணலாம்.

## மேலும் காண்க
* திருத்தந்தையர்களின் பட்டியல்
* திருத்தந்தையரின் ஆட்சி முத்திரை
* திருத்தந்தையர்களின் அகவைப் பட்டியல்
* புனிதர் பட்டம் பெற்ற திருத்தந்தையர்கள்

*
பகுப்பு:திருச்சபைப் பட்டங்கள்
பகுப்பு:திருப்பீடம்
பம்பரக்கண்ணாலே

**பம்பரக்கண்ணாலே** 2005 ஆம் ஆண்டு வெளிவந்த இந்தியத் தமிழ்த் திரைப்படமாகும். பார்த்தி பாஸ்கரின் இயக்கத்தில் வெளிவந்த இத்திரைப்படத்தில் ஸ்ரீகாந்த், ஆர்த்தி அகர்வால் (அறிமுகம்), நமீதா, வடிவேலு, ஸ்ரீ குமார் ஆகியோர் நடித்திருந்தனர்.

கபிலனின் பாடல்களுக்கு ஸ்ரீகாந்த் தேவா இசையமைத்திருந்தார். திரைக்கதைக்கான வசனங்களை என். பிரசன்னகுமார் எழுதியிருந்தார்.

இது தமிழில் ஆர்த்தி அகர்வாலின் முதல் திரைப்படமும், ஒரே திரைப்படமும் ஆகும்.

## கதை
ஆறுமுகம் (ஸ்ரீகாந்த்) ஒரு வேலைக்காக ஊட்டிக்கு வந்து பூஜாவை (ஆர்த்தி அகர்வால்) காதலிக்கிறார். இருப்பினும், பூஜாவுக்கு ஏற்கனவே வருங்கால கணவர் கௌதம் (விக்ரமாதித்யா) இருக்கிறார், அவர் தோன்றுவது போல் இல்லை. ஆறுமுகத்தின் காதலுக்கு என்ன நடக்கிறது என்பது படத்தின் மீதி.

## நடிகர்கள்
* ஸ்ரீகாந்த் - ஆறுமுகம் 
* ஆர்த்தி அகர்வால்- பூஜா
* நமீதா - மைனா 
* வடிவேலு- கடைலாமுத்துவாக
* விக்கிரமாதித்யா-  கௌதம் 
* கஞ்சா கருப்பு 
* சிங்கமுத்து 
* கிரேன் மனோகர்
* மதன் பாப்
* கராத்தே ராஜா
* தம்பி ராமையா 
* பாவா லட்சுமணன்

## மேற்கோள்கள்

பகுப்பு:2005 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:சிறீகாந்து தேவா இசையமைத்த திரைப்படங்கள்
பகுப்பு:வடிவேலு நடித்த திரைப்படங்கள்
பகுப்பு:தம்பி ராமையா நடித்த திரைப்படங்கள்
பகுப்பு:நமிதா நடித்த திரைப்படங்கள்
பகுப்பு:சிங்கமுத்து நடித்த திரைப்படங்கள்
பகுப்பு:ஸ்ரீகாந்த் நடித்த திரைப்படங்கள்
அழிப்புவாதம்

**அழிப்புவாதம்** என்பது ஒரு அரசியல் எதிரி தனது நாட்டுக்கு அல்லது சமூகத்துக்கு மிகக்கேடானது எனக் கருதி, அந்த தரப்பை ஒடுக்கி வைக்க, பிரித்து வைக்க, தணிக்கை செய்து வைக்க, அல்லது நேரடியாக அழிக்க எடுக்கப்படும் நடவடிக்கைகளைச் சுட்டும் கொள்கை ஆகும். இக் கருத்துருவை அமெரிக்க அரசறிவியல் அறிஞர் டானியேல் கோல்ட்கேகன் (Daniel Goldhagen) 1996 தனது நூலில் முன்வைத்தர்.

## மேற்கோள்கள்

பகுப்பு:சமூகம்
ஈச்சனாரி

**ஈச்சனாரி** *ஈசன்+ஏறி* என்ற வார்த்தையே பின்னாளில் ஈசனேரி ஆக இருந்து ஈச்சனாரியாக மாறியது என்று கருத்து நிலவுகிறது. இவ்விடமானது கோயமுத்தூரிலிருந்து சுமார் 40 கி.மீ. தொலைவில் உள்ள பொள்ளாச்சி நகரத்துக்குச் செல்லும் நெடுஞ்சாலையில் அமைந்துள்ளது. கோவையின் புறநகர்ப் பகுதியில் அமைந்துள்ள இந்தச் சிறிய ஊரில் உயரமான வினாயகர் சிலை உள்ள ஈச்சனாரி விநாயகர் கோவில் அமைந்துள்ளது.

## மேற்கோள்கள்

## வெளி இணைப்புகள்
* https://commons.m.wikimedia.org/wiki/File:Eachanari_Vinayagar_Temple.jpg

பகுப்பு:கோயம்புத்தூர் மாவட்டத்திலுள்ள கிராமங்கள்
கோவைப்புதூர்

தமிழ்நாடு மாநிலத்தில் கோயமுத்தூர் மாவட்டத்தில் அமைந்துள்ள ஒரு சிறிய நகரம் **கோவைப்புதூர்**. இது கேரளா மாநிலம் பாலக்காடு செல்லும் வழியில் அமைந்துள்ளது. கோவையிலிருந்து 15 கிலோமீட்டர் தொலைவில் அமைந்துள்ளது.

## வரலாறு
இது முன்னாள் ஜனாதிபதி ரா. வெங்கட்ராமன் தமிழ்நாட்டின் தொழில்துறை அமைச்சராக இருந்த போது திட்டமிடப்பட்டு உருவாக்கப்பட்டது. இது திட்டமிட்டு கட்டப்பட்ட ஒரு கச்சிதமான நகர்.

ஆரம்பகாலத்தில் அரசு ஊழியர்களுக்கு தவணை முறையில் வீடு மனைகள் வழங்கப்பட்டன. இங்கு ஒரு நாகரிக நகருக்கு தேவையான எல்லா வசதிகளும் முன்னரே திட்டமிடப்பட்டு இடங்கள் ஒதுக்கப்பட்டுள்ளன. உதாரணத்திற்கு அஞ்சல் நிலையம், வணிக வளாகம், பேருந்து நிறுத்தங்கள், விளையாட்டு திடல்கள், நீர் நிலைத் தொட்டிகள், மற்றும் பல.

இங்கு தமிழக அரசின் சிறப்புக் காவல் அணியின் ஒரு பயிற்சி மையமும் அமைந்துள்ளது. காவலர்களுக்கான தங்குமிடங்களும் அமைக்கப்பட்டுள்ளன.

நேரான சாலைகளும், சாலை ஓரங்களில் வளர்க்கப்பட்டுள்ள மரங்களும், போதுமான இடைவெளியில் கட்டப்பட்டுள்ள வீடுகளும் கோவைப்புதூரினை ஒரு அழகான நகராக உருவாக்கியுள்ளது.

## வழிபாட்டுத் தலங்கள்
*குழந்தை யேசு தேவாலயம் 
*நாக பிள்ளையார் கோயில்
*வேணுகோபால் சுவாமி திருக்கோயில்
*விசாலாட்சி அம்மன் கோயில்

## கல்லூரிகள்
* சி பி எம் கலை அறிவியல் கல்லூரி
* வி எல் பி கலை கல்லூரி
* வி எல் பி பொறியியல் கல்லூரி
*  ஸ்ரீ கிருஷ்ணா கலை மற்றும் அறிவியல் கல்லூரி
*  ஸ்ரீ கிருஷ்ணா ஆதித்யா கலை மற்றும் அறிவியல் கல்லூரி

## மேற்கோள்கள்

பகுப்பு:கோயம்புத்தூர் மாவட்டத்திலுள்ள ஊர்களும் நகரங்களும்
லூக்கா

**லூக்கா** என்ற தலைப்பில் உள்ள கட்டுரைகள்:
*லூக்கா நற்செய்தி - கிறித்தவ விவிலியத்தில் புதிய ஏற்பாடு பகுதியில் காணப்படும் ஒரு நூல்.
*புனித லூக்கா - விவிலியத்தின்  லூக்கா நற்செய்தி மற்றும் அப்போஸ்தலர் பணி என்னும் நூல்களின் ஆசிரியர்.
நிக் கிலெஸ்பி

**நிக் கிலெஸ்பி** (*Nick Gillespie*) பிறப்பு: ஆகத்து 8, 1963) Reason.com, Reason.tv ஆகியவற்றின் ஆசிரியர். இவர் பகுத்தறிவு என்ற இதழின் ஆசிரியராக 2000 இருந்து 2008 வரை கடமையாற்றினார். சுதந்திரவாதக் கொள்கைகளை தெளிவாக எடுத்துரைப்பதில் வல்லவர்.

## வெளி இணைப்புகள்
*"Reason Staff: Nick Gillespie" 

பகுப்பு:சுதந்திரவாத சிந்தனையாளர்கள்
பகுப்பு:1963 பிறப்புகள்
பகுப்பு:வாழும் மக்கள்
நகர சேவைகள்

**நகர சேவைகள்** என்பது நகர மக்களுக்கு நகர நிர்வாகம் வழங்கும் அடிப்படைச் சேவைகள் ஆகும்.  வெவ்வேறு நகரங்கள் பல தரங்களில், பல வழிமுறைகளில் சேவைகளை வழங்குகின்றன.  நகரம் வரிகள், கட்டணங்கள், வாடகைகள் ஊடாக வருமானம் பெற்று இந்தச் சேவைகளை வழங்குகிறது.  எந்தச் சேவைகளை நகர அரசு வழங்க வேண்டும், எவை தனியார்களிடம் விடப்பட வேண்டும் என்பது தொடர்பாக வெவ்வேறு கொள்கைகள் உள்ளன.

## நகர சேவைகள் பட்டியல்
* ஆற்றல்
* நீர்
* கழிவகற்றல்
* தொலைத்தொடர்பு
* இணையம்
* பொதுப் போக்குவரத்து
* வீதி
* உணவுச் சுகாதாரம்
* வலயப்படுத்தல்
* பூங்கா 
* புள்ளிவிபரம்
* பொது நலம்
* மீளுருவாக்கம்

பகுப்பு:நகரவியல்
பகுப்பு:அரசாங்கம்
பகுத்தறிவு அறக்கட்டளை

**பகுத்தறிவு அறக்கட்டளை** என்பது ஒரு அமெரிக்க சுதந்திரவாத கொள்கைச் சார்பு மதியுரையகம்.  இது ஒரு இலாப நோக்கமற்ற நிறுவனம்.  இது பகுத்தறிவு என்ற இதழை வெளியிடுகிறது.

## வெளி இணைப்புகள்
*Reason Foundation Official site
*Reason magazine
*Reason.tv 

## மேற்கோள்கள்

பகுப்பு:சுதந்திரவாத மதியுரையகங்கள்
ஏப்ரல் 2010

**ஏப்ரல் 2010**, ஒரு வியாழக்கிழமை ஆரம்பித்து 30 நாட்களின் பின்னர் ஒரு வெள்ளிக்கிழமை முடிவடைகிறது. தமிழ் நாட்காட்டியின் படி சித்திரை மாதம் ஏப்ரல் 14 புதன்கிழமை தொடங்கி, மே 14 வெள்ளிக்கிழமை முடிவடையும்.

## சிறப்பு நாட்கள்
* ஏப்ரல் 1 - காரைக்கால் அம்மையார் குருபூசை
* ஏப்ரல் 2 - பெரிய வெள்ளி
* ஏப்ரல் 4 - உயிர்த்த ஞாயிறு
* ஏப்ரல் 5 - தேசிய கடல்சார் நாள் (இந்தியா)
* ஏப்ரல் 7 - உலக சுகாதார நாள்
* ஏப்ரல் 10 - தண்டியடிகள் நாயனார் குருபூசை
* ஏப்ரல் 14 - விகிர்தி வருடப் பிறப்பு
* ஏப்ரல் 18 - மங்கையர்க்கரசியார் குருபூசை
* ஏப்ரல் 28 - சித்திரகுப்த விரதம்

## நிகழ்வுகள்

## இறப்புகள்

----

பகுப்பு:2010
தமிழ்நாடு முதலமைச்சர் பொது நிவாரண நிதி

தமிழ்நாட்டில் குடியிருந்து வரும் அனைவரது பொது நலனுக்காகவும் தமிழ்நாடு அரசின் சார்பில் தமிழ்நாடு முதலமைச்சர் பெயரில் செயல்படுத்தப்படும் நிதியுதவித் திட்டம் இது.

## பயன்கள்

வாழ்க்கையின் எவ்வகையில் பாதிப்பு ஏற்பட்டாலும் இந்த நிதித்திட்டத்தில் உதவி கோரி விண்ணப்பிக்க முடியும்.  படிப்பைத் தொடர முடியாத மாணவர்கள் படிப்பைத் தொடர அதன் செலவுக்கு உதவி கேட்கலாம். எதிர்பாராத இயற்கைப் பேரழிவுகளால் பாதிக்கப்பட்டவர்கள், கலவரங்களால் பாதிக்கப்பட்டு உயிர், உடமைகளை இழந்தவர்கள், விபத்தில் சிக்கியவர்கள், மருத்துவச் சிகிச்சைகளில் அறுவைச் சிகிச்சைக்குப் பணம் வேண்டுவோர் என அனைத்து நிவாரண உதவிகளையும் இந்நிதித் திட்டத்தின் கீழ் கோர முடியும்.

## விண்ணப்பம் அளிக்கும் முறை

ஒரு வெள்ளைத் தாளில் விண்ணப்பத்தை எழுதி அத்துடன் நிதியுதவி தேவைக்கான சான்றுகளை இணைத்து அனுப்ப வேண்டும். உதாரணமாக, மருத்துவத் தேவைகளுக்கு மருத்துவமனை அளித்த செலவுத் தொகைக்கான சான்றிதழ் இணைக்கப்பட வேண்டும். இந்த விண்ணப்பம் அளிப்பவருக்கு வயது வரம்பு, பொருளாதார வரம்பு என்று எந்தவிதமான கட்டுப்பாடுகளும் விதிக்கப்படவில்லை. இந்நிதியுதவிக்கான விண்ணப்பங்கள் "சிறப்பு அலுவலர், முதலமைச்சர் தனிப்பிரிவு அலுவலகம், தலைமைச் செயலகம், சென்னை." எனும் முகவரிக்கு அனுப்பப்பட வேண்டும்.

## நிதி அளிக்கப்படும் முறை

இந்நிதித் திட்டத்தின் கீழ் விண்ணப்பித்த அனைத்து விண்ணப்பங்களும் விண்ணப்பித்தவர் வசித்து வரும் மாவட்ட ஆட்சியர்களுக்கு அனுப்பப்பட்டு, அவர்கள் விண்ணப்பத்தில் கொடுக்கப்பட்ட தகவல்கள் அனைத்தும் உண்மைதானா என்பது குறித்து ஆய்வு செய்து முதலமைச்சர் அலுவலகத்திற்குப் பரிந்துரை செய்யப்படுகிறது. இந்தப் பரிந்துரைகளின்படி நிதியுதவி அளிக்கப்படுகிறது. இந்த நிதியுதவி மாவட்ட ஆட்சித் தலைவர் அல்லது குறிப்பிட்ட துறை அலுவலர்கள் வழியாகவோ அளிக்கப்படுகிறது. சில வேளைகளில் அரசு விழாக்களின் போது வழங்கப்படுகிறது.

## சிறப்பு நிதியுதவி

இயற்கைப் பேரழிவுகள், பெரும் விபத்துக்கள் போன்றவைகளின் போது பாதிக்கப்பட்ட நபர்களுக்கு எவ்வித விண்ணப்பங்களுமின்றி முதலமைச்சர் நேரடியாக இத்திட்டத்தின் கீழ் சிறப்பு நிதியுதவி அளிப்பதும் உண்டு. 

பகுப்பு: நிதியுதவி
பகுப்பு: தமிழ்நாடு அரசுத் திட்டங்கள்
நாமக்கல் மாவட்ட பள்ளிகளின் பட்டியல்

நாமக்கல் மாவட்டத்தில் சுமார் 250 பள்ளிகள் தமிழ் நாடு அரசினால் அங்கிகாரம் அளிக்கப்பட்டு உள்ளன . அவை பின்வருமாறு .

பகுப்பு:நாமக்கல் மாவட்டத்திலுள்ள பள்ளிகள்
ஜெயம் (2003 திரைப்படம்)

***ஜெயம்*** (*Jayam*) 2003 இல் வெளிவந்த இந்தியத் தமிழ்த் திரைப்படமாகும். எம். ராஜாவின் இயக்கத்தில் வெளிவந்த இத்திரைப்படத்தில் ஜெயம் ரவி, சதா, நளினி மற்றும் பலர் நடித்திருந்தனர்.

## நடிகர்கள்

## பாடல்கள்
பாடல்கள், பின்னணி இசை ஆகியவற்றை இர. பி. பட்நாயக் மேற்கொண்டார். இது இவரது தமிழ் அறிமுகத் திரைப்படம். அறிவுமதி, பழனிபாரதி, நா. முத்துக்குமார், நந்தலாலா, தாமரை ஆகியோர் பாடல் வரிகளை எழுதியிருந்தனர்.

# "கண்ணாமூச்சி" - சங்கர் மகாதேவன்
# "கவிதையே தெரியுமா" - ஹரிணி, மாணிக்க விநாயகம், இர. பி. பட்நாயக்
# "திருவிழானு வந்தா" - திப்பு, கௌரி, இராஜா, இரவி
# "வண்டி வண்டி இரயிலு" - திப்பு, மாணிக்க விநாயகம் 
# "காதல் காதல்" - கார்த்திக்
# "காதல் தந்த வலி" - கார்த்திக், கங்கா சித்தரசு
# "கோடி கோடி மின்னல்கள்" - விஜய் யேசுதாஸ்

## மேற்கோள்கள்
 

பகுப்பு:2002 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:ஜெயம் ரவி நடித்த திரைப்படங்கள்
பகுப்பு:நிழல்கள் ரவி நடித்த திரைப்படங்கள்
பகுப்பு:ராதாரவி நடித்த திரைப்படங்கள்
பகுப்பு:நளினி நடித்த தமிழ்த் திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:மனோபாலா நடித்த திரைப்படங்கள்
அ. வேங்கடாசலம் பிள்ளை

**அ. வேங்கடாசலம் பிள்ளை** (டிசம்பர் 20, 1886 - டிசம்பர் 4, 1953) தமிழறிஞர். ”கரந்தைக் கவியரசு” என அழைக்கப்பட்டார். சங்க இலக்கியப் பாடல்களை மட்டுமல்லாது இலக்கணங்களையும் குறிப்பாக, தொல்காப்பியத்தையும் மனப்பாடமாக நூற்பா எண்ணோடு சொல்லக்கூடியவர்.

## வாழ்க்கைக் குறிப்பு
புதுக்கோட்டை மாவட்டம், கந்தர்வகோட்டை அருகில் உள்ள மோகனூர் என்ற சிற்றூரில், அரங்கசாமிப் பிள்ளை - தருமாம்பாள் தம்பதிக்கு மகனாகப் பிறந்தார்.

தஞ்சை புனித பேதுரு உயர்நிலைப் பள்ளியில் ஆரம்பக் கல்வியும், தனிக்கல்வியாக தமிழ் இலக்கியத்தைக் கரந்தை வேங்கடராமப் பிள்ளையிடமும், தமிழ் இலக்கணத்தை மன்னை காவல் ஆய்வாளர் மா.ந.சோமசுந்தரம் பிள்ளையிடமும் பயின்றார். கரந்தைத் தமிழ்ச்சங்கத்தின் செயலாளராக இருந்த வேங்கடாசலம் பிள்ளை, திருவையாறு கல்லூரியில் தமிழ்ப் பேராசிரியர் ஆனார்.

கரந்தைத் தமிழ்ச் சங்க அமைச்சராகவும் சங்கத்து இதழாகிய "தமிழ்ப்பொழில்" ஆசிரியராகவும் பணியாற்றினார். தமிழ்ச்சங்கத்தின் மிகப்பெரும் பணி தனித்தமிழைப் பரப்பியது தான். "பிரேரிக்கிறேன்" போய் "முன்மொழிகிறேன்" என்றும், "தீர்மானம்" போய் "முடிவு" என்றும் வந்தன. "உண்மைத் தமிழர் ஒவ்வொருவரும் தாம் பேசுங்காலும், எழுதுங்காலும் தமிழ்ச் சொற்களையே எடுத்தாளுதல் தமது கடமை என்று உறுதி கொள்ளல் வேண்டும். சிறார் முதல் கிழவர் ஈறாக உள்ளார் யாவரும் பிறமொழிக் கலப்பினை எவ்வாற்றானும் வேண்டாது விட்டொழித்தலைக் கடனாகக் கொள்ளல் வேண்டும்” என்று "தமிழ்ப் பொழில்" இதழில் கவியரசு எழுதினார்.

கரந்தைத் தமிழ்ச்சங்கத்தின் வழியாகவும், திருவையாறு அரசர் கல்லூரியில் பணியாற்றியதன் மூலமும் எண்ணற்ற புலவர் பெருமக்களையும், தனித்தமிழ் அன்பர்களையும் உருவாக்கியவர் கவியரசு.

## எழுதிய நூல்கள்
* ஆசான் ஆற்றுப்படை (தூய பேதுரு பள்ளியில் தம் ஆசிரியராக இருந்த குயிலையா என்னும் சுப்பிரமணிய ஐயர் மேல் இயற்றியது)
* மொழி அரசி
* மணிமேகலை நாடகம்
* செந்தமிழ்க் கட்டுரைகள் (தமிழ்ப்பொழில் இதழில் வந்த கட்டுரைகள்)
### உரை நூல்கள்
* அகநானூறு உரை
* வேங்கட விளக்கு

## பதிப்பித்த நூல்கள்
ந.மு.வே.நாட்டாருடன் இணைந்து ”தொல்காப்பியம் - சொல்லதிகாரம் தெய்வச்சிலையார் உரை” என்ற நூலைப் பதிப்பித்துள்ளார்.

## மேற்கோள்கள்

பகுப்பு:தமிழறிஞர்கள்
பகுப்பு:1886 பிறப்புகள்
பகுப்பு:1953 இறப்புகள்
இறையனார்களவியல்

**இறையனார்களவியல்** என்பது தமிழில் வெளிவந்த காலத்தால் முந்திய உரைநூலாக கருதப்படுகிறது. இது பல தலைமுறைகளாக ஆசிரியர் மாணவர்களுக்கு வாய்மொழியில் பரிமாறி வந்தது என்று அந்த நூலில் காணப்படும் "உரை நடந்து வந்த முறை" பகுதி கூறுகிறது.  

பகுப்பு:தமிழ் உரைநடை
தமிழ் மருத்துவச் சுவடிகள் பட்டியல்

தமிழ்நாடு அரசு, கீழ்த்திசைச் சுவடி நூலகம் வெளியிட்ட தமிழ்ச் சுவடிகளின் பட்டியல்.

## மேற்கோள்கள்

பகுப்பு:சித்த மருத்துவ தமிழ் நூல்கள்
பகுப்பு:தமிழ்ச் சுவடிகள்
கிராமக் கோயில் பூசாரிகள் ஓய்வூதியத் திட்டம்

தமிழ்நாடு அரசு கிராமக் கோயில்களில் பூசாரிகளாகப் பணியாற்றி ஓய்வு பெற்றவர்களுக்கு இத்திட்டத்தின் கீழ் ஓய்வூதியம் வழங்கி வருகிறது.

## உதவி பெறுவதற்கான தகுதிகள்

#பூசாரியாகப் பணியாற்றிய கோயில் இந்து சமய அறநிலைய ஆட்சித்துறையின் கட்டுப்பாட்டிலுள்ள கோயிலாக இருக்கக் கூடாது.
#கோயிலில் பூசாரியாக 20 ஆண்டுகளுக்குக் குறையாமல் பணியாற்றியிருக்க வேண்டும்.
#ஓய்வு பெறும் பூசாரியின் வயது 60க்கு மேல் இருக்க வேண்டும்.

## விண்ணப்பப் படிவம்

தமிழ்நாடு அரசின் இந்து சமய அறநிலைய ஆட்சித்துறை அலுவலகங்களில் இதற்கான விண்ணப்பப் படிவங்கள் வழங்கப்படுகின்றன. இந்த விண்ணப்பப் படிவங்களைப் பெற்று நிரப்பி தேவையான வருமானச் சான்று, மருத்துவச் சான்று போன்றவைகளை இணைத்து விண்ணப்பிக்க வேண்டும்.

## அதிகாரிகள் ஆய்வு

இந்த விண்ணப்பத்தில் தெரிவிக்கப்பட்டுள்ள தகவல்கள் உண்மைதானா என்று இந்து சமய அறநிலைய ஆட்சித்துறை அதிகாரிகள் ஆய்வு செய்து சரியாக இருக்கும் நிலையில் ஓய்வூதியம் வழங்க நடவடிக்கை மேற்கொள்கிறார்கள்.

## வழங்கப்படும் உதவி

கிராமக் கோயில் பூசாரிகள் ஓய்வூதியத் திட்டத்தில் தேர்வு செய்யப்பட்டவர்களுக்கு ஓய்வூதியமாக மாதம் ரூபாய் 500 வழங்கப்படுகிறது.

பகுப்பு: தமிழ்நாடு அரசு உதவிகள்
பகுப்பு:தமிழ்நாடு அரசுத் திட்டங்கள்
அஸ்கோ பார்ப்போலா

**அஸ்கோ ("அசோகன்") பார்ப்போலா** (பி. 1941) பின்லாந்து நாட்டு  எல்சிங்கி பல்கலைக்கழகத்தின் ஆசிய, ஆப்பிரிக்கப் படிப்புகளுக்கான நிலையத்தில் இந்தியவியல் துறைப் பேராசிரியராக இருந்து ஒய்வு பெற்றவர். எல்சிங்கியில் நடைபெற்ற (14-19 சூலை, 2003) 12-வது உலக சமசுக்கிருத மாநாட்டிற்குத் தலைவராக இருந்தவர். 2009-ஆம் ஆண்டிற்கான “கலைஞர் மு.கருணாநிதி  செம்மொழித் தமிழ் விருதை” பார்ப்போலாவிற்கு உலகத்தமிழ்ச் செம்மொழி மாநாட்டின் போது வழங்கி கெளரவித்தது. 2015-ல் இந்திய அரசின் ஜனாதிபதி விருதின் சமஸ்கிருத கொரவச் சான்றிதழ் இவருக்கு வழங்கப்பட்டது.

சாம வேதத்தில் குறிப்பிடத்தக்க ஆய்வுகளைச் செய்துள்ள பார்ப்போலா, கேரளாவில் பான்சால் என்ற இடத்திலுள்ள ஒரு புகழ்பெற்ற நம்பூதிரி அறிஞரிடன் சாம வேதத்தைக் கற்றறிந்தார். சமக்கிருதத்திலும் (குறிப்பாக வேதிய சமக்கிருதம்) சிந்து சமவெளி நாகரிகத்திலும் வல்லுநரான பார்ப்போலாவின் இரண்டு தொகுதிகளடங்கிய **சிந்து வரிவடிவமும் சமயமும் / முத்திரைகள் மற்றும் (கல்வெட்டு) எழுதுகைகளின் திரட்டு** சிந்து சமவெளி நாகரிகத்தைப் பற்றி அறிந்து கொள்ள விரும்புபவர்களுக்கு உள்ளதொரு தரமான தொகுப்பு;

## பார்ப்போலாவின் ஆராய்ச்சிகள்
* சிந்து நாகரிகம்: சிந்து வரிவடிவம் & சமயம் / முத்திரைகள் மற்றும் (கல்வெட்டு) எழுதுகைகளின் திரட்டு
* வேதம்: வேதச் சடங்குகள் / சாமவேத, ஜைமினியவேத உரைகள், சடங்குகள் / பூர்வ மீமாம்சம்
* தெற்காசிய மதங்கள்: இந்துமதம் / சைவ, சத்தி பரபுகள் (சாக்த மரபுகள்) / துர்கை
* தென்னிந்தியா: கேரளா / தமிழ்நாடு / கர்நாடகா
* சமக்கிருதம் / மலையாளம் / தமிழ் / இந்திய மொழிகளின் முன்வரலாறு
* தெற்காசியாவின் வரலாற்று-முற்காலத் தொல்பொருளியல் / ஆரியர்களின் வருகை 

## குறிப்புதவி


பகுப்பு:பின்லாந்து இந்தியவியலாளர்கள்
பகுப்பு:பின்லாந்து மொழியியலாளர்கள்
பகுப்பு:1941 பிறப்புகள்
பகுப்பு:வாழும் மக்கள்
அரசர்குளம்

** அரசர்குளம் ** (ஆங்கிலம்: Arasarkulam) என்பது இந்தியாவின் தமிழ்நாடு மாநிலத்தில் அமைந்துள்ள புதுக்கோட்டை மாவட்டத்தில்  அறந்தாங்கி வட்டத்தில் இருக்கும்  ஒரு கிராமம் ஆகும்.

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 9,184 மக்கள் இங்கு வசிக்கின்றார்கள்.  இவர்களில் 4,355 ஆண்கள், 4,829 பெண்கள் ஆவார்கள். அரசர்குளம் மக்களின் சராசரி கல்வியறிவு 75.12% ஆகும்.திருச்சிராப்பள்ளி விமான நிலையம் இங்கிருந்து 90 கி.மீ. தூரத்தில் உள்ளது.

தேவர்கள்,முஸ்லிம்கள் அதிகமாக வாழும் இந்தக் கிராமத்தின் பிரதான தொழில் விவசாயமாகும்.இக்கிராமத்திலிருந்து பெரும்பான்மையான பேர்கள் மலேசியா, சிங்கப்பூர் மற்றும் அரபு நாடுகளில் வேலைக்காக சென்றுள்ளனர்.  சிவகங்கை மக்களவைத் தொகுதியின் கீழும்,  ஆலங்குடி சட்டமன்ற தொகுதியின் கீழும் இந்த ஊர் வருகிறது.  ஊராட்சி ஒன்றிய துவக்கப்பள்ளி, அரசு உயர்நிலைப்பள்ளி போன்றவைகள் அரசு சார்பிலும், அல்ஹிதாயா அரபி பள்ளி ஜமாஅத் சார்பிலும் இயங்கிவருகிறது.

ஒன்றிய அரசு நிறுவனங்களான பாரத ஸ்டேட் பாங்கும்,இந்தியன் ஓவர்சீஸ் பேங்கும்,அஞ்சல் நிலையம் , தொலைபேசி இணைப்பகமும் இங்குள்ளது.அண்ணா மறுமலர்ச்சி திட்டத்தின் கீழ் ஒரு நூலகமும், தவ்ஹீத் ஜமாஅத் நூலகம் போன்ற தனியார் நூலகங்களும் இயங்கி வருகிறது.

பகுதி நேரமாக இயங்கக்கூடிய ஒரு அரசு மருத்துவமனையும் உள்ளது.இந்த ஊர், நாகுடி காவல் நிலைய எல்லைக்குள்ளும்,அறந்தாங்கி நீதிமன்ற எல்லைக்குள்ளும் வருகிறது.

## ஆதாரங்கள்


பகுப்பு:புதுக்கோட்டை மாவட்டத்திலுள்ள கிராமங்கள்
பொறி

**பொறி** என்பது வேலையை இலகுவாக்கப் பயன்படும் கருவிகளைக் குறிக்கும். பொறிகள் எளிய பொறிகள் சிக்கலான பொறிகள் என வகைப்படுத்தப்படும்.

## எளிய பொறிகள்
* நெம்புகோல்
* சாய்தளம்
* கப்பி
* சில்லும் அச்சாணியும்

## பலக்கிய பொறிகள்
* நீராவிப் பொறி
* உள் எரி பொறி
* துளை பொறி
* கட்டுமானப் பொறி

பகுப்பு:பொறிகள்
பகுப்பு:இயக்கவியல்
கரும்பொருள் (இயற்பியல்)

thumb|303px|As the temperature decreases, the peak of the black-body radiation curve moves to lower intensities and longer wavelengths. The black-body radiation graph is also compared with the classical model of Rayleigh and Jeans.

thumb|303px|கரும்பொருள் கதிர்வீச்சின் நிறம் (நிறத்தன்மை) கரும்பொருளின் வெப்பநிலையை சார்ந்திருக்கிறது; நிறங்களின் பாதை CIE 1931 x, y  வெளியில் காட்டப்பட்டுள்ளது, இது பிளான்கியன் வரைபாதை என அறியப்படுகிறது.

**கரும்பொருள்** *(black body)* என்பது தன் மீது விழும் அனைத்து மின்காந்த கதிர்வீச்சையும் ஈர்த்துக் கொள்ளும் தன்மையுடைய ஒரு பொருளாகும். இது ஓர் இயற்பியல் கருத்துருவாகும்.

**முழுக்கரும்பொருள்** (perfect black body), அதன்மீது விழுகின்ற அனைத்து அலைநீளங்களும் உடைய வெப்பக் கதிர்வீச்சினை முழுமையாக உட்கர்கிறது. மற்றும் சூடேற்றப்படும்போது அனைத்து அலைநீளங்களையும் வெளிவிடுகிறது.முழுக்கரும்பொருள் எந்த வெப்பக்கதிர்வீச்சினையும் எதிரொளிப்பது அல்லது கடத்துவது இல்லை என்பதால் முழுக்கரும்பொருளின் உட்கவர்திறன் மதிப்பு ஒன்று ஆகும்.

எந்த ஒரு மின்காந்தக் கதிர்வீச்சும் கரும்பொருளின் வழியே கடப்பதோ அல்லது பிரதிபலிப்பதோ இல்லை. கட்புலனாகும் ஒளி (மின்காந்த கதிர்) பிரதிபலிப்பது அல்லது கடத்தப்படுவது இல்லை என்பதால் குளிர்ச்சியாக உள்ளபோது அது கருமையாகக் காட்சியளிக்கிறது. எனினும், கரும்பொருளானது கதிர்வீச்சின் நிறமாலைக்கு ஏற்ப வெப்பநிலையை உமிழ்கிறது. இந்த வெப்பக் கதிர்வீசலுக்கு கரும்பொருள் கதிர்வீச்சு என்று பெயர்.

அறை வெப்பநிலையில் கரும்பொருளானது பெரும்பாலும் அகச்சிவப்புக் கதிர்களையே உமிழ்கிறது. ஆனால் வெப்ப நிலையானது சில நூறு டிகிரி செல்சியசைத் தாண்டும் போதும் கட்புலனாகும் அலைநீளம் கொண்ட சிவப்பு, ஆரஞ்சு, மஞ்சள், வெண்மை மற்றும் நீல நிறக் கதிர்களை உமிழ்கிறது. வெண்மை நிறமாக அப் பொருள் இருந்தால் அது பெரும்பாலும் புற ஊதாக் கதிர்களை உமிழும்.

கரும்பொருள் என்று குஸ்தாவ் கிர்க்காஃப் என்ற அறிவியல் அறிஞர் 1860 ஆம் ஆண்டு பெயரிட்டார். கரும்பொருட்களால் வெப்பச் சமநிலையின் கூறுகளை சோதனை செய்ய முடியும். கரும்பொருட்களைப் பற்றிய ஆய்வானது குவாண்டம் விசையியல் என்ற துறைக்கு வழி வகுத்தது.

## மேற்கோள்கள்

பகுப்பு:மின்காந்தக் கதிர்வீச்சு
பகுப்பு:வானியற்பியல்